Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: nyilvánosságáról szóló 1992. évi LXIII. törvény (Atvt.) egyebek mellett azt szolgálja, hogy a személyes adatok védelme
Paragraph Index: 1458

(2) Nem kell megtéríteni a kárt annyiban, amennyiben az a károsult szándékos vagy súlyosan gondatlan magatartásából származott.” A levelemben ismertetett tények, illetve törvényi előírások alapján döntheti el Ön, hogy jogainak megsértése miatt bírósághoz kíván-e fordulni. A bíróság jogosult egyedül megítélni, hogy megilleti-e Önt kártérítés az adott esetben. Budapest, 1999. május 20. Tisztelettel: Dr. Majtényi László (303/A/1999) 2000/88/II. szám [Állásfoglalás: a közszolgáltató fizetési felszólításait zárt borítékban köteles postázni] [...] [Miskolc] Tisztelt [...] Úr! A Miskolci Hőszolgáltató kft. által küldött fizetési felszólítással kapcsolatos beadványában sérelmezte, hogy a kft. zárt postai boríték nélkül kézbesíti „fizetési felszólítás” tárgyú leveleit. Kérte, szólítsam fel a kft.-t a jogsértő magatartás azonnali megszüntetésére. A panaszában foglaltakat megvizsgáltam, eredményéről az alábbiakban tájékoztatom: A vizsgálat során felszólítottam a kft. ügyvezetőjét, tájékoztasson a boríték nélküli kézbesítés okairól. Válaszában az ügyvezető előadta, hogy a felszólításokat társaságuk dolgozói kézbesítik közvetlenül az érintettek postaládájába, így a címzetten kívül harmadik személyek nem szerezhetnek tudomást a felszólítás tartalmáról. Ennek ellenére adatvédelmi szempontból továbbra is jogszerűtlennek találtam a társaság eljárását, mert gyakran előfordul, hogy többen használnak egy postaládát a lakásban élők eltérő (család)jogi státuszából adódóan (bérlő-bérbeadó, több bérlő a lakás kizárólagos használati jogával, egy lakásban élő elvált felek, több generáció). A személyes adatok kezelése tekintetében az információs önrendelkezési jogot mindenkinek tiszteletben kell tartani. Az ügyvezető elfogadta ajánlásomat, és arról tájékoztatott, hogy a jövőben kizárólag zárt borítékban fogják kézbesíteni a küldeményeket. Kérem, hogy a jövőben is forduljon bizalommal hivatalomhoz adatvédelmi tárgyú megkeresésével. Budapest, 1999. június 17. Üdvözlettel: Dr. Majtényi László (94/A/1999) * * * [Állásfoglalás: az orvos házastársa nem lehet jelen a kezelésnél] [...] Petneháza Tisztelt [...] Úr!

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes